Publication: Magyar Közlöny
Issue: MK-2005-87 (Year: 2005, Number: 87)
Era: 2004-2010
Section: Az adatvédelmi nyilvántartás – amelynek kidolgozására, vezetésére és mûködtetésére a személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) 24. § c) pontja hatalmazta fel a biztost – mind eredményesebben járul hozzá a különbözõ államigazgatási és magáncélú informatikai feldolgozásokban érintett állampolgárok információs önrendelkezési jogának érvényesítéséhez.
Paragraph Index: 675

30. §-ában szabályozott adatkezelések kivételével. Bár az adatvédelmi nyilvántartás még mindig nem teljes, szerepe mégis egyre nõ, különösen az adatvédelmi biztoshoz érkezett panaszok, beadványok vizsgálatánál, valamint a helyszíni vizsgálatok elõkészítése folyamán. Az irodában folyó, különbözõ nyilvántartási tevékenységek összetételét a következõ ábra jellemzi. Az ABI nyilvántartási tevékenységének megoszlása a beérkezett nyilvántartási kérelmek és ügyek alapján 2004 (%) 2005/87/II. szám Az adatvédelmi nyilvántartásba történõ bejelentkezés 2004. évi tapasztalatai A 2004. évben különösebb változás a bejelentkezõ adatkezelõk összetételében nem volt tapasztalható. Ahogy korábban, most is alapvetõen a közvetlen üzletszerzési tevékenységet folytató vagy ezek megbízását teljesítõ gazdasági szervezetek jelentettek be különbözõ adatkezeléseket, ami a közvetlen megkereséssel történõ marketing további elõrenyomulását mutatja. Az elmúlt évekhez képest több, internetes weboldalon történõ regisztráció során kezelt adatokkal kapcsolatos bejelentés érkezett. Ez az új információs technológiák elterjedésének tudható be. Az utóbbi évek tendenciája folytatódott azzal, hogy az állami szféra részérõl kevesebb bejelentés érkezett. Ennek oka egyrészt az lehet, hogy az adatkezelések jelentõs részét már korábban bejelentették, másrészt pedig feltehetõleg az, hogy az adatvédelmi biztos többszöri felhívása ellenére sok intézmény még mindig nincs tisztában az adatvédelmi törvény által támasztott bejelentési követelményekkel. Észrevehetõen növekedett viszont a népszavazással kapcsolatos, valamint más célú aláírásgyûjtések száma. A következõ ábra a jelentõs adatkezelõi csoportok százalékos megoszlását ábrázolja. Fõbb adatkezelõi kategóriák (önkormányzatok nélkül) 2004 (%) A 2002. évben bekövetkezett változás – amikor is az egyházak nagy számban jelentették be adatkezeléseiket a nyilvántartásba – hatása 2004-re csökkent, a 2002. évi 6,9 százalékról 4,6 százalékra. A nyilvántartási bejelentkezési kötelezettségtõl idegenkedõ államigazgatási, állami intézmények és a magánszféra indokolatlan tartózkodásának megszüntetése érdekében újólag szeretnénk kifejteni, hogy az adatvédelmi nyilvántartásba történõ bejelentkezés nem sérti a szervezetek érdekeit, sõt a jogkövetõ magatartással vélhetõen erõsödik érdekérvényesítõ képességük. Azt is szeretnénk hangsúlyozni, hogy a bejelentkezéshez szükséges ûrlapok kitöltése nem követel nagyobb munkaidõ és energia ráfordítást. A nyilvántartásba történõ bejelentést a Nyilvántartási Fõosztály által kidolgozott adatlap könnyíti meg, amely az Országgyûlési Biztosok Hivatalában átvehetõ, illetve az adatvédelmi biztos honlapjáról, az internetrõl is letölthetõ. Az útmutatók és segédletek kidolgozottak, az Adatvédelmi Biztos Irodájának Nyilvántartási Fõosztálya mind telefonos, mind az irodán belül konzultációs lehetõséget biztosít, ha szükséges a társfõosztályok szakértõinek bevonásával. Államigazgatási, állami intézmények bejelentkezése Minisztériumok és fõhatóságok adatkezeléseinek megoszlása (%) 2005/87/II. szám A legnagyobb adatkezelõk között a minisztériumok és fõhatóságok adatkezeléseit vizsgálva megállapíthatjuk, hogy a megoszlás továbbra is az elõzõ évek során megszokottat idézi fel. Ez évben is a Belügyminisztérium jelentette be a legtöbb adatkezelést, ami a felsõszintû, minisztériumi adatkezelések körében igen nagy hányadot képvisel, 32,3 százalékot. A minisztériumok és fõhatóságok adatkezeléseinek megoszlása BM nélkül (%) Rövidítés Teljes megnevezés KM Külügyminisztérium IH Információs Hivatal GKM Gazdasági és Közlekedési Minisztérium NbH Nemzetbiztonsági Hivatal EüM Egészségügyi Minisztérium IM Igazságügyi Minisztérium SzCsM Ifjúsági, Családügyi, Szociális és Esélyegyenlõségi Minisztérium MeH Miniszterelnöki Hivatal FVM Földmûvelésügyi és Vidékfejlesztési Minisztérium OITH Országos Igazságszolgáltatási Tanács Hivatala KEH Közszolgálati Ellenõrzési Hivatal PM Pénzügyminisztérium Ha nem számítjuk bele az összes minisztériumi és fõhatósági adatok közé a belügyminisztériumi adatkezeléseket, akkor azt tapasztaljuk, hogy az Egészségügyi Minisztérium hatáskörébe tartozó adatkezelések teszik ki az összes feldolgozások 31 százalékát. Utána következik az adatkezelések számát tekintve az Ifjúsági, Családügyi, Szociális és Esélyegyenlõségi Minisztérium 16 százalékkal. Annak ellenére, hogy a Honvédelmi Minisztérium képviselõivel már több évvel ezelõtt reális elképzelést körvonalaztunk a honvédségi személyes adatokat tartalmazó nyilvántartási rendszerek bejelentéseinek megoldására, a minisztérium illetékesei továbbra sem jelentették be adatkezeléseiket. Az évek során visszatérõ, általános jelenség, hogy a minisztériumok és a fõhatóságok összevonásakor és megszüntetésekor az új, létrehozott szervezetek az adatkezeléseik ésszerûsítése, megváltoztatása során végrehajtott módosításaikat nem jelentik be az adatvédelmi nyilvántartásba. 2005/87/II. szám A Belügyminisztérium adatkezelései a rendõrség nélkül (%) Rövidítés Teljes megnevezés BM Belügyminisztérium AH Belügyminisztérium Adatfeldolgozó Hivatala MMH Belügyminisztérium Menekültügyi és Migrációs Hivatala HÖROP Határõrség Országos Parancsnoksága ORFK Országos Rendõr-Fõkapitányság OKF BM Országos Katasztrófavédelmi Fõigazgatóság BÁH Belügyminisztérium Bevándorlási és Állampolgársági Hivatal A Belügyminisztérium adatkezeléseit vizsgálva megállapítható, hogy továbbra is az elsõ adatkezelõi helyeket foglalja el a százalékos megoszlást tekintve a Határõrség Országos Parancsnoksága, a Központi Adatfeldolgozó, Nyilvántartó és Választási Hivatal. Internetes szolgáltatások adatkezelései Az elmúlt évben növekedett a különbözõ internetszolgáltatásokkal, illetve az ezekhez kapcsolódó regisztrációval összefüggõ bejelentések száma. Ha az internetfelhasználóhoz kapcsolódó adatok (IP-cím, a felhasználó neve stb.) természetes személlyel összekapcsolhatóak, akkor személyes adatnak minõsülnek. Ezen adatoknak a szerveren történõ tárolása adatkezelés, az adatkezelõ ebben az esetben a szerver üzemeltetõje. A tartalom készítõje általában nem adatkezelõ, hiszen internetes oldalain csak olvasható információkat tesz közzé, és nem rögzít személyes adatokat. Ha a felhasználó regisztrálja magát a weboldalon, akkor a tartalomszolgáltató (például internetes áruház) is adatkezelõvé válhat. A tartalom elõállítójának adatkezelését az adatvédelmi nyilvántartásba nem kell bejelenteni, mivel az adatkezelés az Avtv.

Source: https://magyarkozlony.hu/hivatalos-lapok/a1baeb2c3ae420d7f93ac846fca04ff8aec8b581/dokumentumok/792965bea6f523a4bbd4d42bf2a102bca75ef3a6/letoltes